ངས་པ་ཆུང་བ། མཚལ་དང་ཚོས་ཁུ་འདྲ་བ་ཟུངས་ཁྲག་ཡིན་

༄༅།དཔྱད་མཆོག་གཏར་ཁ་གདབ་པའི་རྩའི་ངོས་འཛིན་སོགས།
483
པས་གཏར་མི་རུང་། དེ་ལ་ཡང་ ལྦུ་ དཀཪ་ ངན་ ཁྲག་ ཡིན་ པས་ དམར་ ཡང་
འདོན། ལྦུ་དམར་ལུས་དམར་སྐྱ་སྐ་འཇམ་སོགས་འབྱུང་། རྒྱས་ཚད་གཏར་
དགོས་པ་འགའ་ཞིག་ངན་ཁྲག་མེད་པར་མཚལ་ལྟར་དམར་ན། ངན་ཁྲག་རྩ་ལ་
འགྲམས་རྟགས་ཏེ། འཕྲོ་བཅད་དོ།། ལོང་རྩ་གཏར་ རྗེས་ རྩ་ དེར་ རྣག་ ཏུ་
འགྱུར་བས་གཏར་བ་སོགས་སུ་བཤད་དོ༎
༧ ཁྲག་དབྱུང་ཚད།
ཁྲག་དབྱུང་ཚད་ནི། ཟུངས་བཟང་ན་ནད་ཁྲག་རྩོགས་[རྫོགས] པར་
དབྱུངས། ཟུངས་ངན་ན་རན་ཚོད་བཟུང་། ནད་ཁྲག་ཤས་ཆེར་ལུས་ན་ནད་
མཇུག་ལུས་ཕྱིར་ཟུངས་གསོ་ཞིང་གཏར། ཤས་ཆུང་ ན་ ནད་ བསྐྱོད་ མི་ ནུས།
དར་མ་ཁྲག་རྒྱས་རྩ་ཆེན་མང་དུ་ཕྱུང་ཞིང་། རྒན་བྱིས་སྦྲུམ་པར་རྩ་ཁ་དབྱེ་ཙམ་
ལས་ཕྱུང་ མི་རུང་། དུས་དབྱར་ དགུན་ གྱི་ ཕྱི་ དྲོར་ ནད་ ཁྲག་ ཡིན་ ཀྱང་ མེད་
[མང ]དུ་མ་དབྱུངས། _ སྤྱིར་ན། འབྱུང་དཀའ་ཐིག་པ་བསགས་པའི་བྲེ་གང་
བས། དྲག་ འབབ་ ཤར་ གྱིས་ བྱུང་ བའི་ ཕུལ་ གང་ དགའ༎ ཞེས་ བཤད།
གཏར་ཚོད་མ་ཟིན་ན་ཟུངས་ཟད་དམུ་ཆུ་སོགས་སུ་འགྱུར་བས་ཟབ་དགོས་སོ༎
༨ ལོག་གནོན།
གཞན་ཡང་ལོག་གནོན་གྱི་སྐོར་ལས། ཁྲག་ཐོན་ཐབས་ནི། ལུས་གྲངས་
གཙག་བུ་རྣོ་མེད། ཟས་ཟོས་དྲགས། གདོན་ཅན་ཀ་ཅ། འགྲུལ་སྣ། བསྙལ་
མ་ཐག་གཏར་བ། གཏར་མ་ཐག་གློད་པ། རྨ་ཁ་ཆུང་བ། ལྤགས་[པགས]པ་
འཆུས་པ་རྣམས་སྤངས་ན་ཁྲག་འབྱུང་ངོ་༎
ངནཁྲག་མེད་ན། སྟོབས་ཆེན་ནད་ལ་གཏར་ཕྱི་བས་ངན་ཁྲག་དོན་ལ་

484
༄༅།ཕྱི་མ་རྒྱུད་ཀྱི་འགྲེལ་བ་ཕྱོགས་བསྒྲིགས།
བྱེར་བའམ། ཡང་ན་ཟུག་ཆེའི་ ནད་གཏཪ་འཕྱིས་ པས་ ནད་ རླངས་ ཀྱིས་ རྩ་
ཁེངས་པ་གང་རུང་ཡིན་པས། ཁྲག་ངན་ཕྱིར་དབྱུང་ཐབས་ནི། ལུས་ཆང་གིས་
བཀྲུས། བྱེ་མ་ཆང་གིས་བྲན་ཏེ་བསྲོས་པའི་དུགས་བྱས་པས་ཐོན། ཡང་ན།
འབྲས་གསུམ། ཨུཏྤལ། བ་ལེ་ཀ སླེ་ཏྲེས། ཏིག་ཏ། བ་ཤ་ཀ བོང་དཀར།
ག་དུར་རྣམས་ཀྱི་གདུས་ཐང་གྲང་མོ་བཏང་། ཡང་ན་འབའ་ཆ་བསྲོས་པའི་
སྦང་མ་ གར་ པོ་ དང་ བག་ ཕྱེ་ གང་ རུང་ མར་ དང་ ཚྭ་ གཡེར་ མ་ སྤོད་ བཏབ་ པ་
བཙོས་པ་དྲོན་མོ་བཟོད་ཙམ་པའི་ཨ་སས་དུགས་བྱས་པས་འབྱུང་ངོ་།
ཁྲག་ཆོད་ན། རྩ་རྒྱུད་ཆུས་བྲན་རྨ་ཁཪ་རྡོ་གྲང་གཏུག ཕྱིང་པ་ཆུར་
བཅུག་པའི་ དཀྲིས་ མས་ བསྡོམ། སོག་ མཐིལ་ སོགས་ རུས་ པ་ དཀར་ སངས་
བསྲེགས་པ་རྨ་ཁར་ལྷན། ཅིས་ཀྱང་མ་ཆོད་ན། བཙག་བུ་སྔ་མ་ལས་གཙག་ཁ་
ཆུང་བས་རྩ་དེ་གའི་གདབ་དམིགས་ཀྱི་གོང་དུ་གཏར་བས་ཆོད། ཡང་ན། རྨ་
ཁ་བསྲེག་པར་བྱའོ༎
སྐྲངས་པ་བྱུང་ན་གདོན་གྱིས་ཁྲག་ཆགས་པས་རྩ་རྒྱུད་ཁེངས་པས་སྐྲངས་
ན། སྐྲངས་མཚམས་དམ་པར་བསྡོམས་ཏེ་འབྲོས་ལམ་དགག དེ་ནས་རྩ་དེ་
མཉེ་ཞིང་བཞོ། རྔབས་རྭ་སོགས་ཀྱི་འཇིབས། མ་དྲངས་ན་རྩ་ནང་གི་ཁྲག་
འབལ་དོ། ལྕགས་ཀྱུའམ། ཆ་བྱད་བྱ་རོག་མཆུ་འདྲ་སོགས་ཀྱིས་བྲུས་ཏེ་ལོན་
པས་ཞི། དེས་ཀྱང་མ་ལོན་ན་བཤའ་དྲུག་སོགས་དགོས། ཡང་ཤ་གདན་སོགས་
བསྣད་པ་དང་།
མཚོན་རྟུལ་རང་བཞིན་གྱིས་སྐྲངས་པ་སོགས་ལ་ཚྭ་མར་ཁྱི་སྤུ་
བསྲེག་གཞོབ་བྱུག རྨ་སྐྲངས་མཉེ། མ་ཞི་ན། རྡོ་དྲེག་དང་། སྤང་སྤོས་མོན་
ལུག་གོ་ སྙོད་ཀྱི་ ཕྱེ་ མའི་ ཨ་སས་བདུག དེས་མ་ཐུབ། ཕབ་དང་རྡོ་དྲེག་ཞུ་
མཁན་སྤང་སྤོས་གཡེར་མ་ག་དུར་ལན་ཚྭ་མཉམ་ཞིབ་བརྡུང་བྱས་པ། རས་ཀྱིས་
གཏུམ་སྣུམ་ནང་འཆེག་ཙམ་དུ་བཙོ། ཚ་གྲང་དང་བསྟུན་ནས་རྨའི་མཐའ་དང་
རྩ་སྐྱོན་གང་བྱུང་དུ་དུགས་བྱ་བའི་ཚན་ཐོའི་ཕྱག་ལེན་ཉིད་ཟབ་བོ༎
བད་རླུང་ལོང་པས་བརྒྱ་ལ་འབོག་ན། རུས་བསུར་སྣ་ལ་བདུག བུ་རམ་

༄༅།དཔྱད་མཆོག་གཏར་ཁ་གདབ་པའི་རྩའི་ངོས་འཛིན་སོགས། 485
ཁར་མུར། ཛཱ་ཏི་མར་སྦྱར་མགོར་བྱུགས་ཤིང་མེར་བསྲེགས་བདུག ཆང་དང་
རུས་ཁུ་སོགས་བཏང་བས་ཕན་ནོ༎
༩ ཕྱི་རྗེས།
དེ་ནས་གཏར་ཟིན་པ་ན་བསྙལ་ཐག་དཀྲོལ། རྨ་ཁ་མཐེ་བོང་གིས་མཉེ།
ཆུ་གྲང་གིས་བཀྲུ། རྡོ་གྲང་གིས་བདུག རྒྱ་ཚྭ་རིལ་མར་སྦྱར་བའི་གྷི་ཝཾ། ཤུ་
དག ཙནྡན། སྟག་ཤ བྲག་ལྕམ། གླ་རྩི། དོམ་མཁྲིས་རྣམས་ཀྱི་ཕྱེ་མ་དྲི་
ཆུར་སྦྱར་བྱུགས། དེས་རྨ་མྱུར་དུ་སོས་སོ༎ དེ་སྟེང་གྲོ་གའི་བ་ཤོག་གླན། བལ་
ཐག་གིས་དཀྲི། ཞག་བདུན་བར་དུ་ཆང་སྐྱུར། ཆུ་གྲང་འཛེམ། གྲིབ་གདོན་
ཅན་ལས་བྱོལ་བར་བྱའོ༎

486
བཞི་པ། གཏར་རྩའི་སྐྱོན།
དེ་ལྟར་གཏར་ཁའི་སྐྱོན་ནི༎ ཁྲག་རོ་མ་ཐོན་པས་ནད་མཇུག་ལུས་པའི་
དམན་སྐྱོན། གཏར་ཆེས་པས་ལུས་ཟུངས་ཟད་ཅིང་རླུང་སྐྱེ། མེ་དྲོད་འཆི་བ་
སོགས་གཏར་ལྷག་པའི་སྐྱོན། གཏར་ལོག་ལས་གཏར་མི་རུང་བའི་ནད་དང་
དུས་མི་རུང་བའི་སྔ་བའམ་ཕྱི་བ་སོགས། ལོག་སྐྱོན་གཏར་ཉེས་ནི་ཤ་གདན་
སྣད་པ། ཆུ་རྒྱུས་དང་འཕར་རྩ་ལ་ཐེབས་དང་བཅད་པ་སོགས་དམན་ལྷག་ལོག་
ཉེས་ཀྱི་སྐྱོན་བཞི་མ་སྤངས་ན། སྨན་པའི་ལག་དགྲས་ནད་པ་མང་པོ་བསད་པ་
མངོན་སུམ་དུ་མཐོང་ཐོས་སུ་གྱུར་པས་ན། ཤེས་མེད་ཀྱི་ཧོལ་སྤྱོད་སྤངས་ཏེ་
ཤིན་ཏུ་གཟབ་དགོས་སོ༎

487
ལྔ་པ། གཏར་ལེགས་པའི་ཕན་ཡོན།
གཏར་ཁ་ཚད་ལྡན་བྱུང་བའི་ཡོན་ཏན་ནི། ཚ་བའི་དབལ་གསོད། གྲང་
བ་གཏིང་ནས་བསྲོ། འདུས་ནད་ཀྱི་མཁར་བཤིག རྩ་ལ་རྒྱུག་པའི་ནད་ཁྲག་
ཐོན། གཟེར་བའི་ཟུག་ཆོག་པ་སོགས་ཀྱི་ཕན་ཡོན་མང་པོ་ཡོད་པས། དཔྱད་
རྣམས་ཀུན་གྱི་མཆོག་ནི་གཏར་ཁ་ཡིན༎ ཞེས་གསུངས་སོ༎

488
དྲུག་པ། ཞར་བྱུང་སྨན་པའི་བསླབ་བྱ།
ལར་ནི། སྨན་དཔྱད་ཚད་ལྡན་བྱ་བ་ལ། རང་གཞན་མང་པོ་འཚོ་བྱེད་
ཀྱི་སྨན་པ་ཡིན་པར་རློམ་པ་རྣམས་ཀྱིས་འདི་ལྟར་གོ་དགོས་ཏེ། རིག་པའི་མི་
ལང་ལས། .རིགས་བརྒྱུད་མེད་ཅིང་བརྟག་ཐབས་བཅོས་ཚུལ་རྨོངས།། མཐོང་
ཐོས་གོམས་ཆ་མེད་ཅིང་བརྩོན་འགྲུས་ཞན།༎ བླ་མ་སློབ་དཔོན་མི་བསྟེན་དཔེ་
མི་འབྱོར། ཕྱག་ཁྲིད་མེད་པར་རང་ཚོད་རང་བཟོར་སྤྱོད།། རང་ཉིད་རྨོངས་
ཀྱང་མཁས་ལ་སྡང་ཞིང་གཤེ༎ སྨན་རྫས་ཆ་དཔྱད་ཀུན་མེད་རང་ མཐོང་ཆེ།།
ཚུལ་ཆོས་ངོ་ཚ་བག་མེད་ཕག་མ་འདྲ།། དམ་ཚིག་སྙིང་རྗེ་ངོས་[ངོ ]ལྐོག་རྐུན་མ་
འདྲ། ཟ་འདོད་སྙེགས་བརྡར་རློམ་སེམས་ཁ་[ཁྭ ] ཏ་འདྲ།། ངས་བྱས་སྟེང་
སྐད་པོ་ཟབ་སེར་སྣ་ཆེ། བྱམས་དང་སྙིང་རྗེ་གཞན་ཕན་འགྲོ་དོན་ཆུང་།། སྨན་
པ་དེ་འདྲ་སངས་རྒྱས་གླིང་འདུག་ཀྱང་། ནག་པོའི་བདུད་སྤྲུལ་སྲོག་གི་གཤེད་
མ་སྟེ། ཁ་ལག་འབྲེལ་ཚད་ངན་སོང་དམྱལ་བར་ལྷུང་།། ཞེས་གསུངས་པ་ལྟར་
སྨན་པ་ངན་པའི་ཉེས་སྐྱོན་རྣམས་ངོ་ཤེས་ཕྱིར་རང་གི་སྤྱོད་ཚུལ་ལ་རང་གིས་
ཡང་ཡང་བརྟག་སྟེ་ཉེས་སྐྱོན་སྤང་ཞིང་། ཡང་དེ་ཉིད་ལས། བླ་མ་ཡུན་བསྟེན་
སློབ་དཔོན་མཁས་པར་གཏུགས༎ གཞུང་དོན་ཀུན་ཤེས་ལག་ལེན་མིག་མཐོང་
ལྡན། དྲི་བ་ནན་ཆེ་གོ་དོན་ཤེས་རབ་ཆེ།། སྨྲ་ལྕེ་བདེ་ལ་དབང་པོ་ཀུན་ཚང་
གསལ།། རྒྱུ་ དང་ མན་ ངག་ མཐོང་ ཐོས་ དཔེ་ ཡིས་ ཕྱུག། འབྲི་ཀློག་ཀུན་ལ་
ཐོགས་མེད་ལག་པ་བཟོ།། ཉིན་མཚན་ཀུན་ཏུ་གཡེང་མེད་བརྩོན་འགྲུས་ལྡན།
སྨན་རྫས་ ཀུན་ འཇོམས་ རྒྱལ་པོའི་བང་མཛོད་འདུ།། ཆ་དཔྱད་ཀུན་ཚོགས་
མགར་བའི་ལག་ཆ་འདྲ།། སྨན་གྱི་གཙང་སྤྲ་བྲམ་ཟེ་གཙང་མ་འདྲ།། བྱམས་
དང་སྙིང་རྗེ་བུ་ན་ཕ་མ་འདྲ།། ནད་པར་གང་ཕན་ནད་གཡོག་ཟས་དང་སྨན།

༄༅།དཔྱད་མཆོག་གཏར་ཁ་གདབ་པའི་རྩའི་ངོས་འཛིན་སོགས།
489
ངར་སྣབ་ཁ་ཆུ་དྲི་མ་བྱི་དོར་ལ༎། གཙང་བཙོག་མེད་པ་དུར་ཁྲོད་རྣལ་འབྱོར་
འདྲ།། གཏར་བསྲེག་དབྱུག་བཅོས་ཐུར་མས་འབིགས་པ་ལ། དཔའ་བརྗིད་
བརླིང་སྤོངས་ གྱད་ པ་ སྟོབས་ ཆེན་ འདྲ།། ནི་ རུ་ ཧ་ དང་ ཕོ་ མོའི་ མཚན་ མའི་
དཔྱད།། བུ་ཕྱུང་འཇམ་རྩི་མས་ནས་བཏང་སོགས། ངོ་ཚ་ཀུན་བྲལ་བྱིས་པ་
བསམ་ མེད་ འདྲ།། ན་ལུགས་ སློང་ རྐྱེན་ ནད་ སྟོབས་ སྤྱད་ ཉམས་ལས།། དྲི་
བཤད་མཁས་པས་མདུན་མཁས་གཙོ་བོ་འདྲ༎ གང་འཕྲད་སྨན་ལ་འཛད་མེད་
སྟེར་བ་ལ།། ཕངས་མེད་གཏོང་བས་རྣམ་ཐོས་སྲས་པོ་འདྲ།༎ ཟས་ནོར་གང་
ཕུལ་མགུ་ སླད་རྩོད་སྙེགས་ མེད། ནད་ཀྱི་རི་ཐང་མཚམས་སུ་ཁྲ་ལྟར་སྤྱང་།
ནད་སྟེང་ཟོ་ཡིས་ལེན་དུས་ལུག་ལྟར་གླེན༎ ནད་འགབ་གཉའ་གཅོག་དུས་སུ་
ཝ་ལྟར་སྡར། ལ་ཆེན་དཔྱད་ལོག་དུས་སུ་སྟག་ལྟར་དཔའ།། འདི་རྣམས་ལྡན་
པའི་སྨན་པ་གང་དང་གང་། སངས་རྒྱས་སྤྲུལ་པ་མངོན་སུམ་བྱེད་པ་ཡིན༎ རྩེ་
གཅིག་གསོལ་བཏབ་དད་པས་བསྟེན་བྱེད་ན།༎ ཚེ་ལ་བར་དུ་གཅོད་པ་ཀུན་
སེལ་ཞིང་།། ཕྱི་མར་ཐུགས་རྗེས་འཛིན་པ་ཐེ་ཚོམ་མེད༎ ཅེས་སོགས་གསུངས་
པ་ལྟར་གྱི་སྨན་པ་ལ་འཛོམས་དགོས་པའི་ཡོན་ཏན་བླང་བྱ་རྣམས་ལ། ཅི་ནུས་
ཀྱི་སྒོ་ནས་བསླབ་པར་བྱ་ཞིང་། རྗེ་དྭགས་པོ་རིན་པོ་ཆེས། ནད་པ་གཏར་
བསྲེག་བྱེད་པ་དང་། སེམས་ཅན་གཞན་ལས་སྨན་ལེན་པ། སེམས་བསྐྱེད་
ཀྱིས་ཟིན་སྡིག་པ་ཆུང་།། སྨོན་ལམ་འཕྲད་ན་དགེ་བར་འགྲོ༎ བཅོས་ནོར་ལག་
དགྲས་ལོག་པ་ན༎ ཚེ་འདིར་ཉེས་ཁྲིམས་མི་འགལ་ཡང་།༎ མི་ལུས་གཉེན་པས་
ཤིན་ཏུ་ལྕི།། དེ་ཕྱིར་མཁས་སློབ་རྟོགས་ཞིབ་གཞོལ། དེ་ནི་ཕ་ཡི་ཁ་ཏ་ཡིན༎
དབང་ཇི་ ལྟཪ་ཡོད་ བཞིན་རྒྱུ་འབྲས་ལ།༎ འཛེམས་པར་བྱེད་ པ་གདམས་ པ་
ཡིན།། ཞེས་གསུངས་པ་ལྟར། དུས་དེང་སང་སྙིགས་མའི་རང་རྟགས་ཀྱིས༎
སུ་ལས་ཀྱང་མ་བསླབ། གང་ལ་ཡང་མ་སྦྱངས་ཀྱང་བསླབ་སྦྱང་བྱས་པ་རྣམས་
ལས་ཁྱད་པར་འཕགས་པའོ་ཟེར་བ་སོགས་ཀྱི་ཟོག་པོ་སྙིང་ཁམས་ཅན་མི་ཤེས་
ཤེས་མདོག་གིས་བཅོས་ཉེས་དང་ལག་དགྲས་འགྲོ་བའི་སྲོག་ལེན་པ་དེ་འདྲའི་

490
༄༅།ཕྱི་མ་རྒྱུད་ཀྱི་འགྲེལ་བ་ཕྱོགས་བསྒྲིགས།
ལུགས་སུ་སོང་ན། ཚེ་འདི་ཕྱི་གཉིས་ཕུང་ཞིག་འོང་བའི་ཉེན་ཡོད་ཕྱིར། དེ་
འདྲ་མ་ཡིན་པར་སྔོན་བྱུང་མཁས་པའི་རྣམ་ཐར་ལ་རང་འཁོས་དང་བསྟུན་པའི་
ཁ་མིག་ཡར་བལྟའི་བསླབ་སྦྱོང་རྣམ་དག་ཞིག་བྱས་ཏེ། རིས་མེད་ཀྱི་འགྲོ་བ་
ནད་པ་རྣམས་སྡུག་བསྔལ་ལས་གྲོལ་འདོད་ཀྱི་སྙིང་རྗེ་དང་། བདེ་བ་དང་ལྡན་
འདོད་ཀྱི་བྱམས་སེམས་དང་བཅས་པའི་བསམ་པ་བཟང་པོ་ཞིག་གིས་སྨན་ཐུན་
གཅིག་ཡན་ཆད་སྦྱིན་པས་ཕན་འདོགས་པ་ཞིག་བྱུང་ན། འདིར་སྣང་གི་གྲགས་
པ་དང་སྨན་བསོད་ཆེ་ཆུང་ལ་མ་ལྟོས་པར། ནད་པ་དང་ནད་གཡོག་ལ་སྨན་
དང་ཟས་སོགས་སྦྱིན་པ་ནི་གཙུག་ལག་ཁང་བཞེངས་པ་སོགས་རྫས་ལས་བྱུང་
བའི་བསོད་ནམས་བདུན་གྱི་ནང་ནས་གཅིག་ཡིན་ཕྱིར། བྱང་ཆུབ་མ་ཐོབ་ཀྱི་
བར་དུ་ བསོད་ ནམས་ རྒྱུན་ མི་ ཆད་ དུ་ ཕན་ ཡོན་ དཔག་ ཏུ་ མེད་ པ་ ཡོད་ པས།
བྱང་ཆུབ་སེམས་པ་ཞི་བ་ལྷས་ཀྱང་། འགྲོ་བ་ནད་པ་ཇི་སྲིད་དུ།། ནད་སོས་
གྱུར་གྱི་བར་དུ་ནི༎ སྨན་དང་སྨན་པ་ཉིད་དག་དང་།། དེ་ཡི་ནད་གཡོག་བྱེད་
པར་ཤོག། ཅེས་སྨོན་ལམ་དུ་མཛད་པ་ཡིན་ཞིང་། མདོར་ན། བསམ་པ་དགེ་
དང་མི་དགེའི་བྱེ་བྲག་ལས།།༎ དགེ་སྡིག་གཟུགས་བརྙན་ ཆེ་ ཆུ་ རྗེས་ མི་འགྲོ།།
ཞེས་པ་ལྟར་བསམ་པའི་ཁྱད་པར་ལ་བལྟོས་ཕྱིར་རང་གི་འདུན་མ་མ་ལོག་པ་ནི་
གནད་དམ་པ་ལགས་སོ༎
སྨྲས་པ། རྨད་བྱུང་བློ་ཡི་མཁྱེན་དཔྱོད་རྣམ་དག་ཅིང་། རྗེས་འཛིན་ཚེ་
ཡི་རིག་པས་འགྲོ་བའི་སྲོག།
འཚོ་བྱེད་དྲང་སྲོང་ཞེས་སུ་གྲགས་པའི་དཔལ།
སྔོན་བྱུང་དམ་པའི་ཚོགས་དེར་སླར་ཡང་གུས༎ དེ་དག་ལེགས་བཤད་ཟབ་ཅིང་
བརླིང་ བའི་ དོན༎ མདའ་ དག་ བདག་ འདྲའི་ བློ་ ཡིས་ དཔོག་ མིན་ ཀྱང་།།
དཔྱད་ཀྱི་གཅེས་པ་བཏུས་ལ་ཡང་གཅེས་པའི༎ ལག་ལེན་རྣམ་གསལ་སྙིང་པོ་
འདིར་སྤྲོས་སོ༎ མཁས་པའི་དགོངས་པ་དག་དང་མི་འགལ་ཞིང་།། བཀླག་པ་
ཙམ་གྱིས་ཆོག་པའི་ཡི་གེ་འདི།། རང་གི་ཡིད་ལ་ཡང་ཡང་གོམས་ཕྱིར་དང་།།
བློ་དམན་སྐྱེ་བོ་འགའ་ལ་ཕན་ཕྱིར་བྲིས༎ མ་རྟོགས་ལོག་པར་རྟོགས་པའི་ཉེས་

༄༅།དཔྱད་མཆོག་གཏར་ཁ་གདབ་པའི་རྩའི་ངོས་འཛིན་སོགས།
491
བཤད་ཀུན༎ གཟུར་གནས་མཁས་པའི་ཚོགས་ལ་བཟོད་གསོལ་ཞིང་༎ ལེགས་
བྱས་ཅུང་ཞིག་བསགས་དེས་མཐའ་ཡས་པའི༎ འགྲོ་བའི་ནད་ཀྱི་ཟུག་རྔུ་ཀུན་
སེལ་ཤོག། ཅེས་དཔྱད་ཆོག་ [ མཆོག ] གཏར་ཁའི་གདབ་དམིགས་སོགས་ཀྱི་
ལག་ལེན་གསལ་བར་བཀོད་པ་འདི་ཡང་། གཏར་རྩའི་ངོས་འཛིན་སྐོར་འདི་
རྒྱུད་འགྲེལ་ཆེན་མོ་དང་གཅེས་བཏུས་སྐོར་རྣམས་སུའང་ཆེར་མི་གསལ་ཞིང་།
དེའུ་དམར་པཎ་ཆེན་གྱི་གཅེས་བཏུས་སུའང་གདབ་དམིགས་འགའ་ཞིག་དཔྱད་
དཀའ་བར་སྣང་བས་ཟུར་གསལ་ཞིག་བྱུང་ན་ཞེས་དོན་གཉེར་བ་འགའ་ཞིག་གི་
འདོད་པ་ལྟར། གཏར་ཁའི་སྐོར་ཆ་ཚང་ཚུལ་དུ་ཤིན་ཏུ་གོ་བདེ་བར་བྱས་ཏེ།
ཡུལ་སྣ་ལུང་གི་ཤེས་རིག་སྨྲ་བའི་གྲ་མཐར་གཏོགས་པ་གསོ་བ་རིག་པའང་ཕྱོགས་
ཙམ་མཐོང་བ་སུ་ཏི༔ དྷ་ནའི་(བློ་བཟང་སྦྱིན་པ་) མིང་ཅན་དེས། འོ་རྫོང་གི་
གནས་འཆི་བ་མེད་པའི་རྐང་འཐུང་གི་ནགས་ཁྲོད་དུ་བཀོད་པ་འདིས་ཀྱང་སྐྱེ་རྒུ་
མང་པོ་ལ་ཕན་ཐོགས་པར་ཤོག་ཅིག སརྦ་མངྒ་ལཾ༎ །།